CELEX: 62015TN0051
Language: sk
Date: 2015-02-03 00:00:00
Title: Vec T-51/15: Žaloba podaná 3. februára 2015 – PAN Europe/Komisia

13.4.2015   
            
            
               SK
            
            
               Úradný vestník Európskej únie
            
            
               C 118/33
            
         Žaloba podaná 3. februára 2015 – PAN Europe/Komisia
   (Vec T-51/15)
   (2015/C 118/42)
   Jazyk konania: angličtina
   
      Účastníci konania
   
   
      Žalobca: Pesticide Action Network Europe (PAN Europe) (Brusel, Belgicko) (v zastúpení: B. Kloostra, advokát)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Komisie z 24. novembra 2014, referenčné číslo Ares(2014)3900631 (ďalej len „napadnuté rozhodnutie“, ktorým Komisia vo veľkom rozsahu potvrdila svoje rozhodnutie z 3. júna 2014, referenčné číslo Ares(2014)2150615, ktorým Komisia rozhodla o žiadosti o informácie, ktorú 3. januára 2014 podala PAN Europe (registrovaná v Komisii 6. januára 2014),
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod je založený na tvrdení, že Komisia tým, že prijala napadnuté rozhodnutie, porušila nariadenie (ES) č. 1367/2006 a nesprávne ho neuplatnila vôbec alebo iba čiastočne, pretože:
               
                           —
                        
                        
                           Komisia porušila článok 2 ods. 1 písm. d) nariadenia (ES) č. 1367/2006 tým, že nezohľadnila skutočnosť, že požadované informácie treba považovať za environmentálne informácie,
                        
                     
                           —
                        
                        
                           Komisia porušila článok 6 ods. 1 nariadenia (ES) č. 1367/2006 a článok 4 ods. 3 nariadenia (ES) č. 1049/2001 tým, že nevyložila dôvod zamietnutia článku 4 ods. 3 nariadenia (ES) č. 1049/2001 v súlade s článkom 4 ods. 3 druhým pododsekom Aarhuského dohovoru alebo/a že ho vyložila nedostatočne reštriktívne, tým, že nevytvorila rovnováhu medzi Komisiou uplatňovaným osobitným záujmom na rozhodovacom procese a všeobecným záujmom na oznámení environmentálnych informácií a tým, že nedostatočne odôvodnila odmietnutie,
                        
                     
                           —
                        
                        
                           Komisia porušila článok 6 ods. 1 nariadenia (ES) č. 1367/2006 a článok 4 nariadenia (ES) č. 1049/2001 tým, že konkrétne a individuálne nepreskúmala dokumenty, na ktoré sa odkazuje v žiadosti o prístup k dokumentom a tým, že pre každý konkrétny dokument neuviedla dôvody, prečo by nemal byť zverejnený.
                        
                     
         
               2.
            
            
               Druhý žalobný je dôvod založený na tvrdení, že Komisia tým, že prijala napadnuté rozhodnutie porušila nariadenie (ES) č. 1049/2001, konkrétne jeho článok 4 a ešte konkrétnejšie jeho článok 4 ods. 3, pretože nepreukázala, že je uplatniteľný dôvod odmietnutia, že nezvážila záujmy, ktorým slúži zverejnenie, a že porušila článok 4 nariadenia (ES) č. 1049/2001 tým, že konkrétne a individuálne nepreskúmala dokumenty, na ktoré sa odkazovalo v žiadosti o prístup k dokumentom.